OpenLLM-France/wikimedia huggingface dataset:
# Fundació ACIS (Agrupació Cultural i Social)

La Fundació ACIS (Agrupació Cultural i Social) és una entitat fundada el 1962 amb finalitats educatives al districte d'Horta-Guinardó. Treballa per integrar la immigració, utilitzant sempre com a llengua vehicular el català. Compta amb una llar d'Infants, l'Escola Artur Martorell, el Centre de Joves i Adults, i la botiga L'Encant de Gràcia, que contribueix a generar ingressos per atendre les necessitats de les altres seccions. El 2017 se li va concedir la Creu de Sant Jordi.

## Referències

* ↑ «El Govern distingeix amb la Creu de Sant Jordi 29 personalitats i 24 entitats». Govern.cat, 11-04-2017 [Consulta: 12 abril 2017]. Arxivat 19 de maig 2017 a Wayback Machine. «Còpia arxivada». Arxivat de l'original el 2017-05-19. [Consulta: 16 abril 2017].
# Societat Esportiva Formentera

La Societat Esportiva Formentera, en castellà i oficialment Sociedad Deportiva Formentera, és un club de futbol balear de la ciutat de Sant Francesc de Formentera.

## Història

El club va ser fundat el 1969 però no ingressà a la federació fins al 1971. La temporada 1979-80 participà per primer cop a Tercera Divisió i a la Copa del Rei, derrotant la UE Porreres però perdent amb l'Atlètic Balears a la segona ronda.
Ascendí novament a Tercera el 2012. La temporada 2015-16, arribà a la segona ronda de la Copa del Rei en derrotar el CE Alcoià, i un any més tard arribà a 32ens on perdé amb el Sevilla FC. La temporada 2016-17 ascendí per primer cop a Segona B en derrotar el Deportivo Alavés B a l'eliminatòria d'ascens.
La temporada següent destacà novament a la Copa, on derrotà l'Athletic Club de primera divisió, guanyant a l'Estadi de San Mamés per 0-1.

## Referències

* 1 2 «Estadio Municipal de Formentera». Arxivat de l'original el 2016-10-22. [Consulta: 30 novembre 2017].
* ↑https://www.diariodeibiza.es/deportes/2020/07/13/toni-roig-nuevo-presidente-sociedad-31247844.html
* ↑https://www.periodicodeibiza.es/deportes/deporte-ibiza/2023/05/17/1938395/oficial-maikel-romero-nuevo-entrenador-del-formentera.html
* ↑ «Societat Esportiva Formentera». Enciclopèdia d'Eivissa i Formentera. [Consulta: 9 abril 2017].
* ↑ «Empat a zero del Formentera contra l'Alcoyano». Formentera avui. [Consulta: 9 abril 2017].
* ↑ «Fitxa». ffib.es. [Consulta: 9 abril 2017].
* ↑ «España - SD Formentera - Resumen - Soccerway». [Consulta: 21 agost 2016].
* ↑ «Segunda eliminatoria (ida)» (en esp). Mundo Deportivo, 22-11-1979 [Consulta: 24 desembre 2016].
* ↑ «El Formentera elimina al Alcoyano en la Copa del Rey» (en castellà). Diario de Ibiza, 03-09-2015 [Consulta: 24 desembre 2016].
* ↑ «Barcelona's reserves rout Hercules 7-0 in Copa del Rey». AP. USA Today, 21-12-2016 [Consulta: 24 desembre 2016].
* ↑ «El Formentera asciende a Segunda B» (en castellà). Diario de Ibiza, 28-05-2017. [Consulta: 29 maig 2017].
* ↑ «Gestes del Lleida Esportiu i del Formentera: eliminen la Reial Societat i l'Athletic de Bilbao a la Copa». Vilaweb, 29-11-2017. [Consulta: 29 novembre 2017].

## Enllaços externs

* Web oficial
# Psychoda umbractica

Psychoda umbractica és una espècie d'insecte dípter pertanyent a la família dels psicòdids.

## Descripció

* Femella: color groguenc, antenes de 15 artells i de 0,58-0,63 de llargària, placa subgenital amb els costats força convergents i concavitat apical petita i en forma de lletra "U", i ales entre 0,90-1,27 mm de longitud i 0,37-0,50 d'amplada.
* Mascle: similar a la femella amb l'edeagus simple i lineal, antenes de 0,72 de llargada i ales de 0,95-1,02 de longitud i 0,42-0,45 d'amplada.
* És similar a Psychoda lucubrans però les femelles de P. umbractica se'n diferencien per posseir arrugues prominents a la placa subgenital (a sota de l'espermeteca) i els mascles per tindre l'edeagus estrenyent-se lleugerament cap a l'àpex i no en paral·lel com en P. lucubrans.

## Distribució geogràfica

Es troba a les illes Filipines: Palawan, Luzon, Negros i Mindanao.

## Referències

* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902.
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Riquilda de Barcelona (Vescomtessa de Narbona)

* Per a altres significats, vegeu «Riquilda de Barcelona».
Riquilda de Barcelona ( - 962 (<13 de maig de 962)) va ser una aristòcrata catalana, filla de Guifré II de Barcelona i de Garsenda de Tolosa. Va casar-se el 924 amb el vescomte Odó I de Narbona. El 955, ja vídua, presidí un plet, a Narbona, amb l'arquebisbe Aimeric de Narbona.

## Referències

* ↑ «Riquilda de Barcelona (Vescomtessa de Narbona)». Gran Enciclopèdia Catalana. Barcelona: Grup Enciclopèdia Catalana.
# Floronia (cràter)

Floronia és un cràter amb coordenades planetocèntriques de 38.31 ° de latitud nord i 96.43 ° de longitud est, sobre la superfície de l'asteroide del cinturó principal (4) Vesta. Fa 18.54 km de diàmetre. El nom adoptat com a oficial per la UAI el 30 de setembre de 2011. i fa referència a una verge vestal romana.

## Referències

* ↑ "Floronia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Wildfang,Robin Lorsch. Routledge. Rome’s Vestal Virgins: A study of Rome’s Vestal priestesses in the late Republic and early Empire, 2006.
# José María Alcácer Martínez

José María Alcácer Martínez (Aldaia, Horta de València, 1899 - Madrid, 1994) fou un compositor i organista valencià. Va estudiar al Conservatori de València i va ingressar al Seminari Conciliar d'aquesta ciutat. A Madrid va continuar la carrera eclesiàstica, s'hi va ordenar sacerdot i hi va estudiar composició amb Emilio Vega i amb Conrado del Campo. L'any 1930 va estudiar a Roma i, a Madrid, va ser l'organista de la basílica de la Milagrosa fins als anys noranta del segle xix.

## Referències

* ↑ Galbis López, Vicent. Història de la música catalana, valenciana i balear. Barcelona: Edicions 62, 2003, p. 32. ISBN 84-297-5283-8 [Consulta: 24 octubre 2015].
# Societat Espanyola de Neurologia

La Societat Espanyola de Neurologia (SEN) és una entitat sense ànim de lucre de caràcter científic i àmbit espanyol fundada el 1949. El seu president és Eduardo Martínez Vila.

## Objectius

* Promocionar, divulgar i fomentar el progrés de la neurologia
* Fomentar la interacció entre els professionals de la neurologia.
* Representar els interessos dels seus membres davant els organismes de les Administracions Públiques, Sanitàries i Docents.
* Servir d'òrgan informatiu de les funcions i fins de l'especialitat i col·laborar amb entitats públiques o privades mitjançant l'elaboració d'estudis i informes.
* Representar internacionalment la neurologia espanyola.
* Organitzar, realitzar i celebrar actes i manifestacions científic mèdiques i científic culturals relacionades amb la neurologia.

## Activitats

Entre d'altres, organitzar una reunió científica anual, així com congressos, sessions, reunions, debats, fòrums, simposis i altres manifestacions similars per a difondre l'especialitat. També concedeix premis, beques i ajudes a la docència i investigació científiques en el camp de la neurologia o àmbits relacionats directament o indirecta, promou projectes d'investigació i edita publicacions relacionades directament o indirecta amb la neurologia.

## Presidents de la SEN

* Lluís Barraquer i Ferré (1949-1952)
* Lluís Barraquer i Bordas (1969-1973)
* Josep Maria Espadaler i Medina (1973-1977)

## Vegeu també

* Societat Catalana de Neurologia

## Enllaços externs

* Web de la SEN
# Psychoda tumorosa

Psychoda tumorosa és una espècie d'insecte dípter pertanyent a la família dels psicòdids.

## Descripció

* La femella fa 0,82-1,10 mm de llargària a les antenes (0,97-1,27 en el cas del mascle), mentre que les ales li mesuren 1,47-1,92 de longitud (1,27-1,70 en el mascle) i 0,62-0,85 d'amplada (0,57-0,75 en el mascle).
* Les antenes presenten 16 segments.

## Distribució geogràfica

Es troba a l'arxipèlag de Bismarck (Papua Nova Guinea).

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Josep Clols Vila

Josep Clols i Vila (Barcelona, 1891 - 1960) fou un dirigent esportiu català vinculat a la boxa.
Es va vincular de molt jove amb el món de la boxa com a dirigent i el 1912 ja va formar part de la Junta Directiva del Barcelona Boxing Club, un dels primers que va existir a Catalunya dedicat a les activitats pugilístiques. Anys després es va convertir en el president del Catalunya Athletic Club, una altra de les entitats pioneres de la boxa catalana i espanyola durant aquella època. Posteriorment també va col·laborar amb Ramon Larruy en la creació de la Federació Espanyola d'Esports de Defensa, que acollia la boxa, les lluites i l'esgrima, i la Federació Espanyola de Boxa, que havien nascut només separades per uns mesos el 1921. L'any 1923 quan es va crear la Federació Catalana de Boxa va ser elegit president, càrrec que ocupà fins al 1955. També va fer de jutge, va ser un dels responsables directes de l'edat d'or de la boxa catalana durant els anys vint i trenta, i en els anys quaranta i cinquanta també va ser membre de l'European Boxing Union (EBU). El 1945 rebé la medalla al mèrit esportiu i fou nomenat president honorari de la Federació Espanyola de Boxa. El 1953 la Federació Catalana de Boxa l'homenatjà pels seus anys de dedicació, promoció i difusió d'aquest esport. També va ser membre de la Confederació Esportiva de Catalunya.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
# Taiati

Taiati (en rus: Таяты) és un poble del krai de Krasnoiarsk, a Rússia, que el 2012 tenia 590 habitants. Pertany al districte de Karatuzski.

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.
# Quicken Loans Arena

El Rocket Mortgage FieldHouse, conegut popularment com a "LBJ Arena", és un pavelló multiutilitat situat al centre de la ciutat de Cleveland, a Ohio (Estats Units). Fins a l'any 2005 era conegut com el Gund Arena, en honor d'un antic propietari de la franquícia dels Cavaliers, però com passa en 25 dels 30 pavellons de l'NBA, en l'actualitat l'empresa Rocket Mortgage esponsoritza el seu nom.

## Inauguració

El pavelló es va començar a construir el 27 d'abril del 1992, i dos anys i mig més tard va ser inaugurat oficialment amb un concert de Billy Joel, el 17 d'octubre del 1994. Els Cavaliers van jugar-hi el seu primer partit de la temporada 1994-95 poques setmanes després.

## Capacitat

La capacitat oficial pels partits de bàsquet és de 20.562 espectadors, inclosos 2.000 seients VIP reservats pel club, i les 92 llotges de luxe que es lloguen anualment. Aquesta capacitat s'incrementa per a concerts i altres espectacles.

## Esdeveniments

A més de la infinitat de concerts de tota classe, al The Q es va celebrar l'All-Star Weekend de l'NBA el 1997. A més, és la seu des de l'any 2000 del Torneig masculí de bàsquet de la Mid-American Conference, i des del 2001 també del femení. També s'hi ha celebrat la Final Four femenina de la NCAA del 2007, i aquest mateix any, les Finals de l'NBA entre els Cleveland Cavaliers i els San Antonio Spurs.

## Enllaços externs

* Web oficial del The RM FieldHouse
# Rotlle de tofu

El rotlle de tofu (en xinès tradicional 腐皮捲, en simplificat 腐皮卷) és una mena de dim sum. És típic de l'àrea de Hong Kong i d'altres països propers. Sol ser servit en dues o tres unitats en un plat petit. Hi ha diversos estils, com de porc, peix, vedella o verdures. La versió fregida es coneix com el fu pei gyun (腐皮捲). El primer caràcter (fu) prové de tofu, tot i que una versió més exacta és que la pell es fa a partir de mató de mongeta. Alguns restaurants cantonesos serveixen la versió fregida cruixent de nit, sovint amb maionesa. Un altre nom és el tofu gyun (豆腐捲). Alguns ingredients són brots de bambú, pastanagues petites, tofu, cebes, oli de sèsam o brots de mongetes.
La versió de bambú al vapor es coneix com a sin jyut gyun (鮮竹捲). Es cobreix en pell de tofu assecada. Durant el procés de cocció, la pell de tofu s'hidrata, i fa que el rotlle quedi tou. Aquesta versió és la que més se serveix com dim sum durant les sessions yum cha. Els rotlles de tofu al vapor contenen sovint brots de bambú.
# Francolí de coll castany

El francolí de coll castany (Pternistis castaneicollis) és una espècie d'ocell de la família dels fasiànids (Phasianidae) que habita la selva de muntanya d'Etiòpia, Kenya i nord de Somàlia. L'espècie Pternistis atrifrons era considerada una subespècie de Pternistis castaneicollis, però actualment es considera una espècie de ple dret, arran els treballs de Töpfer et al. (2014).

## Referències

* ↑ Till Töpfer, Lars Podsiadlowski i Kai Gedeon. Rediscovery of the Black-fronted Francolin Pternistis (castaneicollis) atrifrons (Conover, 1930) (Aves: Galliformes: Phasianidae) with notes on biology, taxonomy and conservation. Publicat a www.senckenberg.de/vertebrate-zoology on 15.vii.2014
# Josep Climent

Josep Climent és el nom dels següents personatges:
* Josep Climent i Avinent (Castelló de la Plana, 1706 - 1781), religiós valencià.
* Josep Climent Barber (Oliva, 1927), compositor i musicòleg valencià.
# Taibugha

Taibugha fou un kan mongol que hauria governat el Kanat de Sibèria. Era fill d'On Khan, el primer kan independent de Sibèria, i aparentment no era un genguiskànida. La seva fama deriva del fet que va donar el seu nom a la nissaga, els taibúguides, alguns dels quals van governar a Sibèria alternant amb kans xibànides.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Quicktime

Quicktime és un estàndard de reproducció de vídeo multiplataforma. El podrem fer servir tant en entorn PC com en entorn Mac. La seva extensió a nivell d'arxiu és *.mov.
QuickTime no és només un reproductor, sinó un sistema multimèdia complet capaç de reproduir, i en casos transmetre, continguts d'alta qualitat a Internet i altres dispositius. Se'l coneix també com a "navalla suïssa d'edició de vídeo", per això Apple ha decidit incorporar les noves tecnologies MPEG-4 de vídeo d'alta definició. Apple va anunciar la sortida d'un nou còdec dit H.264 o conegut també com a AVC (Advanced Video Coding) o 'Codificació de Vídeo Avançada' ' que permet continguts molt nítids superiors a l'estàndard de DVD, DivX i altres formats d'alta qualitat. Permet la digitalització amb qualitat professional d'àudio, integració de pistes de text, objectes animats i pistes de música MIDI, entre d'altres. La versió que instal·la l'Adobe Premiere també és capaç d'importar i reproduir (a més a més de permetre treballar amb ells) arxius de vídeo i àudio corresponents a altres tecnologies de vídeo, com per exemple els arxius *.AVI.
En resum, es pot dir que Quicktime ens permet treballar amb la informació de tal forma que el resultat es pugui reproduir sense modificacions addicionals des del PC, Mac o Internet, sense que nosaltres, com a usuaris, ens toqui conèixer les particularitats del maquinari o del sistema que ha de reproduir la informació.

## Formats suportats

* Audio
** Apple Lossless 1 i 2
** Audio Interchange (AIFF)
** Audio CD (CDA)
** Interfície d'intruments musicals MIDI
** MPEG-1 Layer 3 Audio (.mp3)
** MPEG-4 AAC Audio (.m4a,.m4b,.m4p)
** QDesign Music
** Qualcomm PureVoice (QCELP)
** Sun AU Audio
** ULAW/ALAW Audio
** (WAV)
** (Advanced Audio Coding) ^AAC
* Vídeo
** 3GPP i 3GPP2
** Video AVI
** DV video (DV NTSC/PAL i DVC Pro NTSC/PAL codecs)
** Flash i FlashPix (animacions web)
** GIF i GIF animats
** H.261, H.263, i H.264 codecs
** JPEG, Photo JPEG, i JPEG-2000 codecs
** MPEG-1, MPEG-2, i MPEG-4
** Quartz Composer Composition (solament Mac OS X)
** QuickTime Movie (.mov)
** video mac: Apple Video, Cinepak, Component Video, Graphics, i Planar RGB
# Huachuca City

Huachuca City és una població dels Estats Units a l'estat d'Arizona. Segons el cens del 2007 tenia 1.964 habitants.

## Demografia

Segons el cens del 2000, Huachuca City tenia 1.751 habitants, 713 habitatges, i 432 famílies La densitat de població era de 241,5 habitants/km².
Dels 713 habitatges en un 31,3% hi vivien nens de menys de 18 anys, en un 44,3% hi vivien parelles casades, en un 12,3% dones solteres, i en un 39,3% no eren unitats familiars. En el 32,8% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,13.
Per edats la població es repartia de la següent manera: un 28,4% tenia menys de 18 anys, un 8,8% entre 18 i 24, un 25,5% entre 25 i 44, un 24,6% de 45 a 60 i un 12,7% 65 anys o més.
L'edat mediana era de 37 anys. Per cada 100 dones de 18 o més anys hi havia 89,4 homes.
La renda mediana per habitatge era de 26.311 $ i la renda mediana per família de 33.938 $. Els homes tenien una renda mediana de 26.685 $ mentre que les dones 20.179 $. La renda per capita de la població era de 14.378 $. Aproximadament el 13,8% de les famílies i el 19,3% de la població estaven per davall del llindar de pobresa.

## Poblacions més a prop

El següent diagrama mostra les poblacions més a prop.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Huachuca City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Huachuca City». American Fact Finder. Oficina del Cens dels Estats Units, 12-01-2010.
# Rita Nyampinga

Beauty Rita Nyampinga (1958) és una activista pels drets de les preses zimbabuesa. Va rebre el Premi Internacional Dona Coratgee al març de 2020 de la mà del Secretari d'Estats dels Estats Units.

## Biografia

Beauty Rita Nyampinga va néixer al 1940.
Va unir un sindicat al 1983 i això li va portar conflictes amb les autoritats. L'any 2007, va ser detinguda quan estava protestant contra la no disponibilitat de fàrmacs antiretrovirals. Quan estava empresonada es va conscienciar sobre les terribles condicions de les internes. Sis dones compartien una galleda com a lavabo i les desfer-se de les toavalloletes sanitàries era difícil. Va decidir que havia d'ajudar les preses que es trobaven a la presó complint condemnes més lalrgues que la seva. Va decidir que el xoc traumàtic de presó era més fort per les dones que pels homes.
Anys més tard va organitzar el "Fons de Suport a les Dones Preses" que assisteix dones i els seus fills que estan empresonats. Es va convertir en la directora, però no tenia ni finançament ni oficina. Va ser registrada oficialment al 2012, però havia estat operant des de 2010.
Dones que van servir les seves frases podrien trobar aquell ser va alliberar no va ser el final del seu càstig. Després de les frases llargues per delictes seriosos agraden infanticidi podrien trobar que els seus marits havien casat un altre cop i les seves famílies els defugirien.
Nyampinga és activa en diverses causes i és membre de les organitzacions Crisi en la Coalició de Zimbàbue, de la Coalició de Dones de Zimbàbue, de l'Acadèmia de Dones en Excel·lència en el Lideratge Polític, i de la Xarxa de Suport de la SIDA en les Dones.

## Premis i reconeixement

Nyampinga va guanyar el premi a la Dona Activista pels Drets Humans de l'Any 2014 de la mà d'Alpha Media House.
Nyampinga va rebre el Premi Internacional Dona Coratge al març de 2020 del Secretari d'Estat dels Estats Units.

## Referències

* 1 2 «2020 International Women of Courage Award» (en anglès). [Consulta: 13 març 2020].
* 1 2 3 Herald, The. «ICON FOR FEMALE PRISONERS» (en anglès britànic). [Consulta: 14 març 2020].
* 1 2 «Dr. Beauty Rita Nyampinga (Zimbabwe) | Bureau of Educational and Cultural Affairs» (en anglès). [Consulta: 14 març 2020].
* ↑ «Biographies of the Finalists for the 2020 International Women of Courage Awards» (en anglès). [Consulta: 14 març 2020].
# Fígols

* Per poble de l'Alt Urgell, vegeu Fígols i Alinyà.
Fígols, tradicionalment anomenat Fígols de Berga, és un municipi de la comarca del Berguedà, anomenat Fígols de les Mines fins al 1989. En el seu terme municipal es troba el poble de Fumanya i el llogaret abandonat de Peguera.
L'edifici més important és l'església romànica de Santa Cecília.
El Museu de les Mines de Cercs mostra un audiovisual respecte als Fets de Fígols de 1932, una revolta dels miners que reclamaren millors condicions de treball al Govern de la República.

## Geografia

* Llista de topònims de Fígols (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Demografia

| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 5 | 9 | 11 | 125 | 285 | 379 | 363 | 164 | 219 | 245 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 381 | 324 | 223 | 314 | 228 | 66 | 57 | 34 | 33 | 33 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 53 | 53 | 50 | 52 | 47 | 42 | 47 | 54 | 46 | 43 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 40 | 42 | 43 | 45 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## La Ginebreda

A la bòfia de Fumanya, al Berguedà, existeix una donota mitològica que dona nom a la cova de la Ginebreda. El seu cos no és de carn i ossos, sinó de fusta i molsa, com els arbres, amb uns braços que semblen branques. Té un geni terrible, s'irrita fàcilment i descarrega el seu furor picant amb les seves mans de fusta, plenes de punxes i arestes. Els seus cops produeixen una coïssor que dura set setmanes.

## Referències

* ↑ Nomenclátor de los pueblos de España. Impr. nac., 1858, p. 121–.
* ↑ Jaime Villanueva. Viage literario á las iglesias de España. Fortanet, 1821, p. 1–.
* ↑ «Tradicions: criatures fantàstiques». Ara.cat.

## Enllaços externs

* Ajuntament de Fígols
* Informació de l'Institut d'Estadística de Catalunya